open-index/open-wikipedia-markdown huggingface dataset:
Luettelo kaukalopallon SM-mitalisteista

Tämä on **luettelo kaukalopallon SM-mitalisteista**. Kaukalopallon Suomen-mestaruudesta on pelattu vuodesta 1975 alkaen. Vuoteen 1990 asti mestaruus ratkaistiin turnausmuotoisesti ja laji kuului Jääpalloliiton alaisuuteen. Sarjatoimintaan siirryttiin Kaukalopalloliiton perustamisen myötä vuonna 1990. Vuoteen 2013 saakka kaukalopallon pääsarja oli nimeltään Kaukalopalloliiga, jonka jälkeen sen korvasi Kaukalopallon SM-Sarja, jolloin sarjaa hallinoi Suomen Kaukalopallo- ja Ringetteliitto.

Vuosien 2017 ja 2021 välillä kaukalopallon Suomen-mestaruus ratkaistiin avoimessa kaukalopallon Suomenmestaruusturnauksessa. Kaudella 2022-2023 palattiin kaukalopallossa SM-sarjaan, jossa pelattiin ensiksi runkosarja ja runkosarjan jälkeen Final Four -tyylinen lopputurnaus runkosarjan neljän parhaan välillä.

Kaudella 2023-24 pelattiin tavanomaisemmin runkosarja ja runkosarjan jälkeen pudotuspelit.

## Mitalistit

## Eniten mestaruuksia

## Lähteet

## Aiheesta muualla

* Suomen Kaukalopallo- ja Ringetteliitto
* Kaukalopalloliiga
Boyens

**Boyens** on sukunimi ja voi viitata ainakin seuraaviin henkilöihin:

* Andrew Boyens (s. 1983), uusiseelantilainen jalkapalloilija
* Claus Henning Boyens (s. 1888), saksalainen poliitikko
* Claus Peter Boyens (1880–1951), saksalainen poliitikko
* Philippa Boyens, uusiseelantilainen elokuvakäsikirjoittaja
* Wilhelm Friedrich Boyens (s. 1942), saksalainen jalkapalloilija
Holmes NYC

**Holmes NYC** () on yhdysvaltalaisen CBS:n syyskuussa 2012 alkanut televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Pääosia esittävät Jonny Lee Miller (Sherlock Holmes) ja Lucy Liu (Joan Watson). Holmes on entinen Scotland Yardin neuvonantaja, mutta hän on muuttanut Britanniasta Yhdysvaltoihin saadakseen hoitoa huumeongelmaansa. Hän asuu Brooklynissä Watsonin kanssa, joka toimii aluksi hänen tukihenkilönään huumeongelmassa ja myöhemmin hänen oppilaanaan.

*Holmes NYC:tä* on esitetty Yhdysvalloissa seitsemän tuotantokautta. Viimeisimmän tuotantokauden esittäminen alkoi 23. toukokuuta 2019. Sarjan viimeinen jakso esitettiin Yhdysvalloissa 15. elokuuta 2019.

CBS vahvisti toukokuussa 2018 Holmes NYC:n seitsemännen tuotantokauden tuotannon. Joulukuussa 2018 tiedotettiin seitsemännen kauden olevan sarjan viimeinen.

Suomessa sarjan esittäminen alkoi Nelosella 22. tammikuuta 2013.

## Tuotantokaudet

## Kirjat
Titan Books julkaisi *Holmes NYC* –sarjan maailmaan sijoittuvan Adam Christopherin kirjoittaman romaanin *The Ghost Line* helmikuussa 2015. Se julkaistiin suomeksi käännettynä nimellä *Sherlock Holmesin Seikkailuja* vuonna 2017.

Adam Christopherin kirjoittama toinen romaani nimeltä *Blood and Ink* julkaistiin huhtikuussa 2016.

## Lähteet

## Aiheesta muualla
* ''Holmes NYC'' CBS.comissa 
* 
* Ohjelman sivu Nelosen sivuilla
Talontie

**Talontie** on taiteilija Eero Nelimarkan öljyvärityö kankaalle vuodelta 1919. Tämä, kooltaan 50,5×65,5 cm, maalaus kuuluu Ateneumin taidemuseon Ester ja Jalo Sihtolan kokoelmiin.

Eero Nelimarkka maalasi *Talontie*-maalauksen Alahärmässä, jossa hänen puolisonsa kotitalo sijaitsi. 1910-luvun loppupuolella hän maalasi siellä monia töitä, joiden aiheena olivat tuvansisustat ja maalaistalojen pihapiirit rakennuksineen. Nelimarkka maalasi tähän *Talontie*- maalauksen maisemaan kotiin päin kävelevän naisen. Tämä oli hänen tapansa monta kertaa. Ihmisten koteihin liittyviin maalauksiinsa hän sijoitti usein kotiaskareita suorittavan naisen, ulko- tai sisätiloihin, kuin kertomaan tasaisesta elämästä siellä. 

## Lähteet

## Aiheesta muualla
* Suomen Kansallisgalleria: Kokoelmat: Talontie.
Doria etsimässä

**Doria etsimässä** () on vuonna 2016 ensi-iltansa saanut tietokoneanimoitu jatko-osa menestyselokuvalle *[[Nemoa etsimässä]]* (2003). Sen on tuottanut animaatiostudio Pixar ja levittäjänä toimii Walt Disney Pictures. 

Elokuvassa esiintyvät *Nemoa etsimässä* -elokuvan hahmoista muun muassa Dori, Nemo ja Marlin. Elokuva kertoo heidän elämästään vuotta myöhemmin, kun Dori muistelee lapsuuttaan ja lähtee etsimään perhettään. Elokuva sijoittuu Kalifornian rannikolle.

Yhdysvalloissa *Doria etsimässä* sai ensi-iltansa 17. kesäkuuta 2016, Suomessa sen ensi-ilta oli 26. elokuuta 2016.

## Ääninäyttelijät

Suomenkielisen version sivurooleista vastaavat Pinjamaari Jokinen, Mikko Jokinen, Katja Aakkula, Tero Koponen, Julia Railosvuo, Jani Halme, Seera Alexander, Antti L. J. Pääkkönen, Pasi Piispanen, Nina Tapio, Aku Laitinen, Laura Hartikainen, Ofelia Hanttu, Waltteri Helisalo ja Jarmo Koski. Suomenkielisen version tuotannosta vastasi SDI Media. Dialogin että laulujen ohjaajana toimi Petri Hanttu ja kääntäjänä Marko Hartama.

## Vastaanotto
Elokuva on saanut kehuja kriitikoilta. Arvosteluja keräävän Rotten Tomatoes -sivuston mukaan 94 prosenttia kriitikoista on antanut elokuvalle myönteisen arvosanan keskiarvolla 7.7/10. Tulos perustuu 245 arvioon. Metacriticissä elokuvalla on 77 pistettä 100:sta.

## Lähteet

## Aiheesta muualla
*
Vaasan rantapuisto (Nelimarkka)

**Vaasan rantapuisto** on taiteilija Eero Nelimarkan öljyvärityö kankaalle vuodelta 1917. Teos on kooltaan 47×46 cm. Se kuuluu Ateneumin taidemuseon Ester ja Jalo Sihtolan kokoelmiin.

Eero Nelimarkka vietti osan kesästä 1917 Vaasassa veljensä luona, jonka puistossa tämä *Vaasan rantapuistomaisema* -työ syntyi.On sanottu, että Nelimarkan puukuvat ovat kuvia rinnakkain kasvavista puuyksilöistä eikä niinkään kuvia maisemista. Tämä siksi, että niissä huomio kiinnittyy ensisijaisesti puihin. Maalauksen keskiössä ovat elävät puut. Ne ovat kallellaan, suoria, vänkyröitä, paksuja tai ohuita. Nelimarkka myös pelkisti väripintoja enemmän ja käytti värejä niukemmin 1910-luvun loppupuolen töissään kuin muulloin. Hänen tiedetään ihailleen Helene Schjerfbeckiä, jonka taidetta tämä tyyli hieman muistuttaa.

Ateneumin taidemuseon Ester ja Jalo Sihtolan kokoelmaan kuuluu Nelimarkan kaksi samana kesänä maalaamaa rantamaisemaa puineen: *Vaasan rantapuisto* ja *Jokimaisema Kauhavalta*.

## Lähteet

## Aiheesta muualla
* Suomen Kansallisgalleria: Kokoelmat: Vaasan rantapuisto. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_D8EC0D50-6673-466A-B740-9670668C996C
Viidakon tytär

**Viidakon tytär** () on Jack Conwayn ohjaama yhdysvaltalainen draamaelokuva vuodelta 1929. Elokuvan pääosissa ovat Joan Crawford ja Robert Montgomery. Muissa rooleissa ovat Ernest Torrence, Holmes Herbert, Gwen Lee ja Lloyd Ingraham. *Viidakon tytär* kertoo Etelä-Amerikan viidakossa kasvatetusta vapaahenkisestä öljyperijättärestä (Crawford), joka rakastuu rahattomaan mieheen (Montgomery). Metro-Goldwyn-Mayer toimi elokuvan tuotantoyhtiönä ja jakelijana.

*Viidakon tytär* tehtiin aikana, jolloin MGM oli siirtymässä mykkäelokuvasta äänielokuvaan. *Viidakon tytär* on Crawfordin ensimmäinen äänielokuva *[[Hollywood revue 1930]]* -elokuvan (1929) kanssa. *Viidakon tyttäressä* Montgomery tekee ensimmäisen miespääroolin, jota ennen hän oli esiintynyt useissa mykkäelokuvissa sivurooleissa.

Elokuvan avauskohtauksessa Crawford tanssii ja laulaa teemalaulun "Chant of the Jungle", jonka on sanoittanut Nacio Herb Brown ja Arthur Freed. Elokuvan teemalaulusta tuli hitti elokuvan ilmestymisvuonna 1929. Crawford ja Montgomery laulavat Louis Alterin ja Arthur Freedin kappaleen "That Wonderful Something Is Love".

## Näyttelijät

## Tuotanto
*Viidakon tytär* -elokuvan käsikirjoituksen laativat Sylvia Thalberg, Frank Butler ja Willard Mack Charles E. Scogginsin novellin pohjalta. *Viidakon tytär* kuvattiin tuotantoyhtiö MGM:n studioilla Kalifornian Culver Cityssä 229 000 dollarilla, joka oli sen ajan MGM-elokuvalle pieni budjetti. Elokuvaa kuvattiin nimikkeellä *Jungle*.

## Julkaisu ja vastaanotto
*Viidakon tytär* sai ensi-iltansa Yhdysvalloissa 23. marraskuuta vuonna 1929 ja Suomessa seuraavana vuonna 22. syyskuuta. Elokuva oli Yhdysvalloissa ilmestyttyään taloudellinen menestys; se tuotti pelkästään kotimaassaan 718 000 dollaria. Maailmanlaajuisesti elokuva tienasi 974 000 dollaria. MGM julkaisi *Viidakon tyttären* myös mykkäversiona ääniversion yhteydessä, koska kaikki elokuvateatterit eivät olleet vielä varustautuneita äänielokuvien esittämiseen.

*Viidakon tytär* julkaistiin DVD:lle 22. maaliskuuta vuonna 2012.

## Lähteet

## Aiheesta muualla
* 
* 
* 
* ''Viidakon tytär'' TCM Movie Databasessa 
* ''Viidakon tytär'' Joancrawfordbest.comissa 
* ''Viidakon tytär'' Legendaryjoancrawford.comissa
Kaaliasetelma

**Kaaliasetelma** on taiteilija Mikko Oinosen öljyvärityö kankaalle vuodelta 1941. Työ kuuluu Ateneumin taidemuseon Ester ja Jalo Sihtolan lahjoituskokoelmaan. Kooltaan se on 54,5×65,5 cm.

Oinonen käytti maalauksessa pehmeää täyteläistä väriasteikkoa. Hän oli käynyt vuonna 1925 Pariisissa ja Hollannissa, missä ihastui Rembrandtiin ja varsinkin Rembrandin värienkäyttöön. Täältä saadut vaikutteet pehmensivät hänen koko myöhemmän tuotantonsa värienkäyttöä.

## Lähteet

## Aiheesta muualla
* Suomen Kansallisgalleria: Kokoelmat: Kaaliasetelma
Yuri

**Yuri** voi tarkoittaa seuraavia:

* Yuri, etunimi useissa kielissä
* Yuri, yksi animen ja mangan tyylilajeista
* Yuri, hahmo videopelisarjasta *[[Command & Conquer]]*
* Yuri, hahmo videopelissä *[[Doki Doki Literature Club!]]*
Poptravel

Matkailun hakuportaali **Poptravel Oy** oli vuosina 2007–2020 toiminut, Suomen ensimmäinen matkailuun keskittynyt hintavertailusivusto.

Vertailupalvelu nosti esiin yli 15 matkanjärjestäjän parhaat tarjoukset, jotka kattoivat yli 600 lentoyhtiötä, 100&nbsp;000 hotellia ja yli 30&nbsp;000 autonvuokrauskohdetta. Poptravel ei ollut matkatoimisto vaan hakukone, joka vertaili nettimatkatoimistojen tarjontaa. Hintavertailukoneesta saattoi siirtyä suoraan palveluntuottajan sivulle matkan varaukseen.

## Palvelut
Poptravel tarjosi palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjosi mahdollisuuden vertailla halvat lento-, hotelli-, autonvuokraus-, sekä matkapakettihinnat valittuun kohteeseen.
Palvelun käyttö oli täysin ilmaista.

## Lähteet
Hiihdon Suomen-mestaruuskilpailut 1974

**Hiihdon Suomen-mestaruuskilpailut** pidettiin vuonna **1974** Kouvolassa 2.–3. helmikuuta ja Rovaniemen Ounasvaaralla 23.–24. maaliskuuta.

## Mitalistit
### Miehet
#### 15 kilometriä



Kilpailu käytiin Ounasvaaralla.



#### 30 kilometriä



Kilpailu käytiin Kouvolassa.



#### 50 kilometriä



Kilpailu käytiin Ounasvaaralla.



#### 4×10 kilometriä, viesti



Kilpailu käytiin Kouvolassa 3. helmikuuta.



### Naiset
#### 5 kilometriä



Kilpailu käytiin Kouvolassa.



#### 10 kilometriä



Kilpailu käytiin Ounasvaaralla.



#### 3x5 kilometriä, viesti



Kilpailu käytiin Kouvolassa 2. helmikuuta.



## Lähteet
*
*

### Viitteet
Hiihdon Suomen-mestaruuskilpailut 1978

**Hiihdon Suomen-mestaruuskilpailut** järjestettiin vuonna **1978** Jyväskylässä 20.–22. tammikuuta ja Ylläksellä 25.–26. maaliskuuta. Jyväskylän kilpailuissa katsastettiin myös suomalaishiihtäjien kuntoa helmikuun Lahden MM-hiihtoja varten.

## Tulokset
### Miehet
#### 15 kilometriä



Kilpailu käytiin Jyväskylässä.
Nimekkäämmistä hiihtäjistä Arto Koivisto jäi kymmenenneksi ja Pertti Teurajärvi sijalle 21. Juhani Repo keskeytti.



#### 30 kilometriä



Kilpailu käytiin Ylläksellä.



#### 50 kilometriä



Kilpailu käytiin Jyväskylässä.
Pitkänen tavoitti puoli minuuttia edellään lähteneen Teurajärven jo kahdeksan kilometrin kohdalla, mutta kaksikko taivalsi sen jälkeen yhdessä Pitkäsen kuitenkin koko ajan vetäessä.



#### 4 × 10 kilometriä, viesti



Kilpailu käytiin Ylläksellä.
Teurajärvi nosti ankkuriosuudella joukkueensa sijalta 13 kolmanneksi.



### Naiset
#### 5 kilometriä



Kilpailu käytiin Jyväskylässä.



#### 10 kilometriä



Kilpailu käytiin Ylläksellä.



#### 20 kilometriä



Kilpailu käytiin Jyväskylässä.



#### 3 × 5 kilometriä, viesti



Kilpailu käytiin Ylläksellä.
Mestaruutta puolustanut Pyhäjärven Pohti jäi kahdeksanneksi.



## Lähteet
*

### Viitteet
Seuraavaan elämään

**Seuraavaan elämään** on Jannika B:n Kaikki rohkeus -debyyttialbumin kolmas single, joka julkaistiin 26. lokakuuta 2012. Radioensisoittonsa kappale sai jo 22. lokakuuta kun YleX:n *Uuden musiikin iltavuoro* soitti sen.   Kappaleen on säveltänyt ja sanoittanut Heidi Maria Paalanen ja sen on tuottanut Jonas Olsson ja Jani Lagerström. 

Kappale on toistaiseksi *Kaikki rohkeus* -albumin suurin hitti: Latauslistalla se on ollut parhaimmillaan sijalla 13, singlelistalla sijalla 20.  Lisäksi se oli julkaisunsa jälkeen yli 10 viikkoa yksi Suomen radioiden soitetuimmista kappaleista, parhaimmillaan kolmanneksi soitetuin.

Kappaleesta tehty musiikkivideo julkaistiin 25. lokakuuta 2012.

## Kappaleet
# 
# 

## Listat

## Lähteet
Hiihdon Suomen-mestaruuskilpailut 1979

**Hiihdon Suomen-mestaruuskilpailut** järjestettiin vuonna **1979** Kuopiossa 26.–28. tammikuuta ja Kokkolassa 17.–18. maaliskuuta.

## Tulokset
### Miehet
#### 15 kilometriä







#### 30 kilometriä







#### 50 kilometriä







#### 4 × 10 kilometriä, viesti







### Naiset
#### 5 kilometriä







#### 10 kilometriä







#### 20 kilometriä







#### 3 × 5 kilometriä, viesti







## Lähteet
*
Anders Edvin Nylander

**Anders Edvin Nylander** (3. huhtikuuta 1831 Oulu – 23. toukokuuta 1890 Helsinki) oli suomalainen luonnontieteilijä ja lääkäri.

Kuopiossa vaikuttnut Nylander julkaisi yhdessä A.&nbsp;E. Nordenskiöldin kanssa teoksen *Finlands mollusker* (1856), joka oli pitkään ainoa laajahko Suomen nilviäisiä käsittelevä systemaattinen teos. Nälkävuosina hänet määrättiin Pohjois-Suomeen opettamaan hirvenjäkälän käyttöä ruokataloudessa. Hän toimi aktiivisesti kunnallispolitiikassa ja oli Kuopion läänin maanviljelysseuran puheenjohtaja.

Nylanderin vanhemmat olivat kauppias ja laivanvarustaja Anders Abrahamsson Nylander ja Greata Magdalena Nylander. Veli oli jäkälätutkija William Nylander. Hänen puolisonsa oli Rosalie Kellgren (1835–1907). Heidän lapsiaan olivat muun muassa päätoimittaja ja kotitaloustoiminnan uranuurtaja Fanny Hult, kirjapainonjohtaja, aktivistijohtaja ja Suomen Pankin setelipainon johtaja Anders Verner Nylander, kansanedustaja ja maanviljelysneuvos Hannes Nylander ja metsänhoitaja Ernst August Nylander (1866–1919).

## Lähteet
Hiihdon Suomen-mestaruuskilpailut 1980

**Hiihdon Suomen-mestaruuskilpailut** järjestettiin vuonna **1980** Mikkelissä 18.-20. tammikuuta ja Rovaniemen Ounasvaaralla 22.-23. maaliskuuta. Juha Mieto ja Hilkka Riihivuori voittivat kaikki henkilökohtaiset matkat. Harri Kirvesniemi oli mitaleilla kaikilla henkilökohtaisilla matkoilla ja oli viestissä kultajoukkueen ankkuri.

## Tulokset
### Miehet
#### 15 kilometriä



Mikkeli, 18. tammikuuta



#### 30 kilometriä



Mikkeli, 20. tammikuuta



#### 50 kilometriä



Ounasvaara, 23. maaliskuuta



#### 4 × 10 kilometriä, viesti



Ounasvaara, 22. maaliskuuta



### Naiset
#### 5 kilometriä



Mikkeli, 19. tammikuuta



#### 10 kilometriä



Mikkeli, 20. tammikuuta



#### 20 kilometriä



Ounasvaara 23. maaliskuuta



#### 3 × 5 kilometriä, viesti



Ounasvaara, 22. maaliskuuta



## Lähteet
*
Marianna Uutinen

**Marianna Uutinen** (s. 23. heinäkuuta 1961 Pieksämäki) on suomalainen taidemaalari. Uutinen opiskeli 1980–1985 Suomen taideakatemian koulussa ja 1991–1992 Institut des Hautes Études en Arts Plastiquesissa Pariisissa. Uutinen on toiminut Kuvataideakatemian maalaustaiteen osaston professorina ja johtajana, lisäksi hän on opettanut Pohjoismaisessa taidekoulussa Kokkolassa, Malmön Konsthögskolanissa ja Bergenin Kunsthøgskolenissa.

Uutisen tuotanto koostuu etupäässä akryyliväriä impastomaisesti pursottamalla tehdyistä maalauksista. Hän on käyttänyt värimassaa joissain töissään niin paksulti, että niillä on veistosmaisia ominaisuuksia.

## Lähteet

## Aiheesta muualla
* Marianna Uutinen Kiasman kokoelmissa

*Kylänpää, Riitta: Marianna uutinen ja loputon yritys hallita kaaosta
Iiu Susiraja

**Iiu Susiraja** (vuoteen 2006 **Pirre Karvinen**, s. 15. syyskuuta 1975 Turku) on suomalainen valokuvataiteilija. Susiraja tunnetaan valokuvistaan ja videoistaan, joissa hän usein esiintyy itse.

## Elämä ja ura
Susiraja vietti lapsuutensa Turun Hepokullan ja Nättinummen kerrostalolähiöissä. Hän on valmistunut Vantaan käsi- ja taideteollisuusoppilaitoksesta maalariartesaaniksi 1996 ja tekstiiliartenomiksi 2005 sekä Turun taideakatemiasta kuvataiteilijaksi vuonna 2012. Vuosina 2012–2016 Susiraja suoritti taiteen maisterin tutkinnon Kuvataideakatemian tila- ja aikataiteen osastolla.

Susirajan teoksia on ollut näytteillä Suomen lisäksi myös ulkomailla. Marraskuussa 2016 hänellä oli yksityisnäyttely Ramiken Crubicle -galleriassa New Yorkissa. Vuonna 2018 Susirajalla oli näyttely Los Angelesissa. Valokuvaaja Soili Mustapään mukaan ”Susiraja kuvaa arkea sellaisena kuin se on. Se on joskus raadollisen tylsää aikaa, kun ei tapahdu oikein mitään. Hän rikkoo kuvissaan arjen sääntöjä oudoilla yhdistelmillä ja käyttää yllättävillä tavoilla tuttuja esineitä.”

Syksyllä 2022 uutisoitiin, että Susirajan näyttely on esillä 2023 New Yorkin Modernin taiteen museo MoMA:n Queensissä sijaitsevassa PS1-tilassa, joka on pienempiä ja kokeellisempia näyttelyitä järjestävä MoMA:n yksikkö.

Susisajalle myönnettiin Suomi-palkinto 2023.

## Kirjallisuutta
* 
* 

## Lähteet

## Aiheesta muualla
* 
* 
* 
* 
* Kuusi kuvaa Iiu Susirajan elämästä, 17.9.2022 Yle Radio 1
Hiihdon Suomen-mestaruuskilpailut 1981

**Hiihdon Suomen-mestaruuskilpailut** järjestettiin vuonna **1981** Kajaanissa 6.-8. helmikuuta ja Tampereella 14.-15. helmikuuta.

Arto Koivisto sijoittui Kajaanissa hiihdetyissä 15 ja 50 kilometrin kilpailuissa alun perin kolmanneksi, mutta 10. helmikuuta ilmoitettiin, että Koiviston doping-näytteestä oli löytynyt merkkejä efedriinin käytöstä ja hänen suorituksensa hylättiin. Koivisto kertoi käryn johtuneen lääkärin määräämästä yskänlääkkeestä. Hänet määrättiin väliaikaiseen kilpailukieltoon, jonka pituudeksi myöhemmin vahvistettiin yksi kuukausi. 

## Tulokset
### Miehet
#### 15 kilometriä



Kajaani, 6. helmikuuta.  Karvosen voittoa pidettiin yllätyksenä. 



#### 30 kilometriä



Tampere, 15. helmikuuta



#### 50 kilometriä



Kajaani, 8. helmikuuta



#### 4 × 10 kilometriä, viesti



Tampere 14. helmikuuta  Karvonen nosti ankkuriosuudella joukkueensa sijalta 16 hopealle. 



### Naiset
#### 5 kilometriä



Kajaani, 7. helmikuuta  Alatornion Pirkkojen 17-vuotiaan Teija Alatalon pronssia pidettiin yllätyksenä. 



#### 10 kilometriä



Tampere, 15. helmikuuta



#### 20 kilometriä



Kajaani, 8. helmikuuta



#### 3 × 5 kilometriä, viesti



Tampere, 14. helmikuuta



## Lähteet
*

### Viitteet
Yhdystie 4063

**Yhdystie 4063** eli **Särkilahdentie** johtaa valtatieltä 6 Ruokolahden Hörkkölästä Pohja-Lankilan, Särkilahden ja Vuoriniemen kylien kautta valtatielle 14 Punkaharjun Vapaseen. Tie oli vuoteen 1996 asti seututie 406. Tie on vaihtoehtoinen reitti Imatralta Punkaharjulle: reitti on saman pituinen kuin valtatietä pitkin, mutta paljon vähäliikenteisempi. Tie on kokonaisuudessaan kaksikaistainen ja päällystetty, ja sen nopeusrajoitus on pääosin 80 kilometriä tunnissa.

## Reitti ja tieyhteydet
* Hörkkölä (vt 6)
* Pohja-Lankila (yt 14882), (yt 14898) 
* Särkilahti (yt 4401)
* Vuoriniemi (yt 4053)
* Vapanen (vt 14)
## Lähteet
*
Seututie 474

**Seututie 474** on Savonlinnan Hautaniemestä Savonrannan kautta Heinäveden Vihtariin johtava seututie. Tien nopeusrajoitus on pääosin 80 kilometriä tunnissa. Savonrannan eteläpuolella päällyste on hyvässä kunnossa, mutta pohjoispuolella päällysteen kunto on huono ja tiessä on kuoppia.

## Reitti ja tieyhteydet
* Hautaniemi (kt 71)
* Seikanlampi (yt 15392)
* Puronsalo (yt 15394)
* Kokkolahti (yt 15396)
* Savonrannan kirkonkylä (yt 4741)
* Niikkomäki (yt 15442)
* Säimen (yt 15413)
* Lapinlahti (yt 15415)
* Vihtari, Heinävesi (st 476)

## Lähteet
*

## Aiheesta muualla
Hannes Nylander

**Johannes** (**Hannes**) **William Nylander** (12. heinäkuuta 1873 Kuopion pitäjä – 5. kesäkuuta 1940 Helsinki) oli suomalainen maanviljelijä, maatalousneuvos ja kansanedustaja. 

Nylanderin vanhemmat olivat piirilääkäri Anders Edvin Nylander ja Rosalie Kellgren ja puoliso vuodesta 1899 Helmi Lagus, maanviljelysneuvos ja valtiopäivämies Johannes Laguksen tytär.  Nylander tuli yliopilaaksi Kuopion ruotsalaisesta yksityislyseosta 1891 ja valmistui maanmittariksi Polyteknillisestä opistosta 1893. Agronomiksi hän valmistui seuraavana vuonna ja toimi sitten maanviljelys- sekä meijeri- ja karjanhoitokoulujen opettajana Peltosalmella. Käytyään usean kuukauden opintomatkalla Tanskassa 1896 Nylander päätti jatkaa maatalousalan opintojaan Kööpenhaminassa keväällä 1897. Loppuvuodesta hänestä tuli meijeriopin opettaja Mustialan maanviljelysopistossa, syksyllä 1898 Orimalan opiston opettaja ja keväällä 1899 Kuopion maanviljelysseuran karjatalouskonsulentti. Itä-Suomen Karjanjalostusyhdiksen sihteerinä Nylander toimi vuodesta 1904, maanviljelyshallituksen ylitarkastaja hän oli 1906–1917 ja sitten maatalousneuvos ja eläintuotanto-osaston päällikkö 1917–1926. Sen jälkeen hän oli vielä Keskinäisen Jälleenvakuutusyhtiö Kekrin toimitusjohtaja. 

Nylander oli kansanedustaja Nuorsuomalaisesta puolueesta 1908–1913. 

Hänet on haudattu Kulosaaren hautausmaalle Helsinkiin.

## Lähteet
* 

### Viitteet
Nylanderin reagenssi

**Nylanderin reagenssi** eli **Böttger-Almén-Nylanderin reagenssi** on liuos, jonka avulla voidaan todeta virtsassa oleva glukoosi. Se on emäksisen vismuttinitraatin ja seignettesuolan alkalinen liuos. Se on saanut nimensä ruotsalaisen lääkärin Emil Salomon Nylanderin mukaan.

## Lähteet
Russian Government Cup 1992

**[[Russian Government Cup]] 1992** oli ensimmäinen Venäjällä järjestetty jääpalloturnaus kyseisellä nimellä. Turnaus korvasi Neuvostoliiton aikaisen *Rossija-turnauksen* ja se pelattiin Krasnojarskissa 28. tammikuuta - 2. helmikuuta 1992.

## Alkusarjan taulukko ja ottelutulokset

## Välierät

## Ottelu 5. sijasta

## Ottelu 3. sijasta

## Loppuottelu

## Lähteet
* Markku Siukonen - Matti Ahola: Urheilun vuosikirja 1993, sivu 257 ()
* Norjan jääpallomaaottelut 1927-1999
* Ruotsi-Venäjä / Ruotsi-IVY ym. jääpallomaaottelut
* Russian Government Cup taulukot (ru)
Gustav Nyman (kemisti)

**Gustav (Gustaf) Arthur Nyman** (4. heinäkuuta 1906 Urjala – 13. marraskuuta 1992) oli suomalainen kemisti. Hän oli 1941–1946 A. Ahlström Oy:n Varkauden tehtaiden pääkemisti, sitten 1947–1958 sen kemian teollisuuden tehtaan johtaja, Teknillisen korkeakoulun dosentti 1938 ja orgaanisen kemian professori 1954–1971.

## Lähteet
Fiat 1100

**Fiat 1100** on italialaisen Fiat-yhtymän valmistama, keskikokoluokkaan sijoittuva henkilöauto, joka oli tuotannossa vuosina 1953–1969. Fiat 1100 uusittiin täysin vuonna 1966, mutta uuden mallin nimeen lisättiin vain tunnuskirjain R. 

1&nbsp;098 kuutiosenttimetrin tilavuuksinen moottori oli 48 SAE-hevosvoiman tehoinen, 4&nbsp;800&nbsp;r/min kierrosnopeudella. Keskikulutus oli kahdeksan litraa bensiiniä sataa kilometriä kohden.

Auton henkilöluku oli neljä ja omamassa 880 kilogrammaa. Huippunopeudeksi saavutettiin 120&nbsp;km/h.

Uusitussa Fiat 1100 R mallissa oli etupyörissä levyjarrut ja moottorin teho 53 hv. Tehtaan ilmoittama huippunopeus oli 130 km/h. Malli kuului hintaluokkaan 9000 mk.

Automallin seuraajia ovat Fiat 124 ja Fiat 128.

## Lähteet
* Harjulehto, Seppo (päätoim.) et al: *Mitä-Missä-Milloin, Kansalaisen Vuosikirja 1961*. Helsinki: Otava, 1960.

### Viitteet

## Aiheesta muualla
Halo of Blood

**Halo of Blood** on suomalaisen melodista death metallia soittavan Children of Bodomin kahdeksas studioalbumi vuodelta 2013. Albumi julkaistiin Euroopassa 7. kesäkuuta ja Pohjois-Amerikassa 11. kesäkuuta. Kappale "Transference" julkaistiin singlenä 26. huhtikuuta 2013. Albumi jäi kitaristi Roope Latvalan viimeiseksi albumiksi yhtyeen kanssa sillä hänet erotettiin bändistä toukokuussa 2015.

Albumi nousi ensimmäisellä viikollaan Suomen virallisen listan sijalle 2.

## Tuotanto
Rumpali Jaska Raatikainen kirjoitti Facebookissa, että bändille on kertynyt useita kappaleita uudelle albumille. Raatikainen kuvaili uutta materiaalia synkäksi ja "myös vähän Blackiksi (metalliksi)". Haastattelussa ennen bändin ensimmäistä keikkaa Intiassa, kosketinsoittaja Janne Wirman paljasti, että yhtyeellä oli neljä kappaletta kirjoitettuna, ja suunnitelmissa on mennä studioon vuoden 2012 lopussa. Wirman arvioi, että albumi julkaistaan huhti-toukokuun 2013 tienoilla. Marraskuun puolivälissä 2012 ilmoitettiin, että yhtye oli aloittanut uuden materiaalin demoäänitykset. 

Tammikuussa 2013 paljastettiin, että Alexi Laiho oli viimeistelemässä sanoituksia, ja että äänitykset alkaisivat helmikuussa. Myös kahden kappaleen nimet paljastettiin. 19. maaliskuuta 2013 albumin nimeksi ilmoitettiin *Halo of Blood*, ja kappalelista ja kansikuva paljastettiin.

Jotkut lähteet mainitsevat ruotsalaisen Peter Tägtgrenin albumin tuottajana. Janne Wirmanin mukaan "Peter oli siellä vain tuottamassa laulua" ja albumin tuotti itse asiassa Mikko Karmila bändin kanssa.

## Kappaleet

## Kokoonpano
* Alexi Laiho – laulu, kitara
* Roope Latvala – kitara, taustalaulu
* Jaska Raatikainen – rummut
* Henkka Seppälä – basso, taustalaulu
* Janne Wirman – koskettimet, syntetisaattori

## Arviot
* Soundi: 
* Allmusic: 
* Kaaoszine.fi: 9/10
* Imperiumi.net: 7½/10

## Lähteet

## Aiheesta muualla
* Imperiumin Halo Of Bloodin ennakkokuuntelu
* 
*
Pekka Vauramo

**Pekka Juhani Vauramo** (s. 16. toukokuuta 1957 Pieksämäki) on suomalainen yritysjohtaja. Hän on toiminut Metson toimitusjohtajana vuosina 2018–2020 ja sen seuraajan Metso Outotecin (nyk. Metso) toimitusjohtajana vuosina 2020–2024. Hän toimi Finnairin toimitusjohtajana vuodesta 2013 vuoteen 2018. Vuosina 2007–2013 Vauramo työskenteli Cargotecin palveluksessa ja sitä ennen Sandvikissa 1985–2007.

Vauramo valmistui kaivosalan diplomi-insinööriksi Teknillisestä korkeakoulusta 1982.

Vauramo asui Hongkongissa vuodesta 2010 työskennellen Cargotecin MacGregor-liiketoiminta-alueen operatiivisena johtajana. Hänet valittiin Finnairin johtoon edeltäjänsä Mika Vehviläisen siirryttyä maaliskuussa 2013 Cargotecin toimitusjohtajaksi.

Vauramo on Glaston Oyj:n hallituksen jäsen vuodesta 2011 ja Boliden Groupin hallituksen jäsen vuodesta 2016. Palvelualojen työnantajat Palta ry:n hallituksen puheenjohtajana hän toimi vuodet 2017-2018.

Vauramo on toiminut Huhtamäen hallituksen puheenjohtajana vuodesta 2024.

## Lähteet

## Aiheesta muualla
*
Helge Nyman

**Helge Johannes Nyman** (15. heinäkuuta 1910 Tammisaari – 21. tammikuuta 1998 Tammisaari) oli suomalainen teologi ja professori. Hän oli Åbo Akademin käytännöllisen teologian professori 1959–1974. Lundin yliopisto myönsi hänelle kunniatohtorin arvon 1969.

## Julkaisuja
**Den bidande tron hos Paavo Ruotsalainen*, 1949 (väitöskirja) 
** *Paavo Ruotsalaisen odottava usko*, [suom. Mauno Mäkinen]. Edes, 1977 (lyhennelmä)
**Kyrkotjänarens nattvardsgång i lutherskt gudtjänstliv*, 1955
**Ordinationslöfte och prästed i Sverige och Finland efter reformationen*, 1959
**Ordinationslöfte och pärsted*, 1963
**Stimulerande duster*, 1995 (muistelmat)

## Lähteet
Jack Buchanan

**Jack Buchanan** (2. huhtikuuta 1891 – 20. lokakuuta 1957) oli skotlantilaissyntyinen näyttelijä, joka esiintyi musikaaleissa ja elokuvissa. 

Buchanan esiintyi kotiseudullaan harrastajateattereissa, ja muutti Lontooseen missä toimi avustavissa rooleissa näyttämöllä. Hän ei päässyt huonon terveytensä takia rintamalle ensimmäisessä maailmansodassa. Sen sijaan hän opetteli tanssimaan ja esiintyi musikaalissa 1915. 1920-luvun alussa hän menestyi Lontoon musikaaleissa, ja 1934 hän siirtyi New Yorkiin. Buchananin elokuvaura alkoi jo 1917 mykkäfilmeissä, ja myöhemmin hän esiintyi monissa musikaalielokuvissa. Yhdysvalloissa hänet tunnetaan roolistaan musikaalissa *[[Iskelmäkaruselli]]*. Buchanania on verrattu saman ajan Hollywood-tähteen Fred Astaireen.

## Elokuvia
Buchanan esiintyi monissa elokuvissa.
* *[[Monte Carlo (vuoden 1930 elokuva)|Monte Carlo]]* (1930)
* *[[Eläköön elämä (elokuva)|Eläköön]]* elämä (1935)
* *[[Iskelmäkaruselli]]* (1953)
* *[[Villit tyttäreni]]* (1954)
* *[[Josephine ja miehet]]* (1955)
* *[[Hänen ranskalainen vaimonsa]]* (1955)

## Lähteet
Englannin restauraatio

**Englannin restauraatio** on nimitys kuningasvallan palauttamiselle Oliver Cromwellin tasavaltaisen diktatuurin (Englannin reformaation) jälkeen vuonna 1660. Tämä merkitsi Stuart-suvun paluuta valtaan. 

Restauraation toteutti kuningas Kaarle II. Hän oli paennut Britanniasta Cromwellin valtakauden alussa, kun tasavaltalaiset mestasivat hänen isänsä Kaarle I:n vuonna 1649. Vuonna 1660 kuningasmieliset britit sopivat hänen kanssaan ehdot, joiden mukaan hän sitoutui hallitsemaan maata. Hän saapui Doveriin 25.5.1660 ja neljä päivää myöhemmin hänet otettiin riemuiten vastaan Lontoossa, sillä diktatuuriin ja julmuuksiin oli kyllästytty.

Restauraatio toteutettiin sekä kirkollisissa että maallisissa asioissa, eli palattiin anglikaanisen kirkon ja kuningasjohtoisen valtion malliin. Se toteutettiin lordi Clarendonin johdolla ilman merkittävää vastarintaa. Kuninkaalla oli hyvät edellytykset saada asiat ennalleen. Hän oli komea, viehätysvoimainen ja miellyttävä persoona. Hän pyrki toimimaan maltillisesti. Tästä huolimatta Stuart-suku karkotettiin valtaistuimelta vajaat 30 vuotta myöhemmin Kaarlen veljen Jaakko II:n hallituskaudella vuonna 1688 niin sanotussa mainiossa vallankumouksessa.

Epäonnistuminen oli osaltaan Kaarle II:n syytä. Häntä pidettiin tuhlarina, epäluotettavana ja kevytmielisenä. Hän suhtautui katoliseen uskontoon kansan mielestä liian myönteisesti, jonka takia yleinen ranskalaisvastainen mieliala muuttui Stuartien vastaisuudeksi.

## Katso myös
*Restauraatio

## Lähteet
Kolme pientä sanaa

**Kolme pientä sanaa** on Anna Puun kolmannen, *[[Antaudun (Anna Puun albumi)|Antaudun]]*-nimisen albumin ensimmäinen single, joka julkaistiin 12. syyskuuta 2012. Kappaleen ovat säveltäneet Knipi sekä Jukka Immonen ja sanoittanut Anna Puu yhdessä Samae Koskisen kanssa. Kappaleelle tehtiin myös musiikkivideo, joka julkaistiin 13. joulukuuta 2012. Videon ohjasi Sanna Saastamoinen-Barrois.

*Kolme pientä sanaa* oli menestyksekäs radiolistalla, sillä se oli radioiden soitetuin kappale kolme peräkkäistä viikkoa (42-44/2012). Latauslistalla se oli parhaimmillaan sijalla 24.

Anna Puu on sanonut kappaleen kuvastavan parisuhteen raastavuutta. Puu kertoi Iskelmän haastattelussa kyseisen tilanteen tulevan eteen lähes jokaisessa parisuhteessa.

## Kappaleet
# 

## Listasijoitukset

## Lähteet
Stanley Baker

**Stanley Baker** (28. helmikuuta 1928 Ferndale, Yhdistynyt kuningaskunta – 28. kesäkuuta 1976 Espanja) oli walesilainen näyttelijä ja elokuvatuottaja. Hän aloitti elokuvauransa jo teini-ikäisenä Jugoslaviaan sijoittuvassa elokuvassa *Undercover* (1943). Armeijavuosien ja useiden pikkuroolien jälkeen hän sai näyttävän osan elokuvassa *[[Julma meri]]* vuonna 1952. Hän oli yhdessä elokuvan *[[Navaronen tykit]]* (1961) päärooleista useiden muiden tunnettujen näyttelijöiden kanssa. Hänen tavaramerkikseen tulivat sisukkaat, kovat ja epäsovinnaiset roolit.

Stanley Bakerille myönnettiin toukokuussa 1976 ritarin arvonimi, mutta häntä ei ehditty ennen kuolemaa virallisesti lyödä ritariksi, joten häntä ei kutsuta etuliitteellä *sir*.

Hän kuoli vuonna 1976 keuhkosyöpään ja keuhkokuumeeseen.

## Lähteet

## Aiheesta muualla
*
Robert Rossen

**Robert Rossen** (16. maaliskuuta 1908 New York, New York, Yhdysvallat – 18. helmikuuta 1966 New York, New Yorkin osavaltio, Yhdysvallat) oli yhdysvaltalainen näytelmäkirjailija ja elokuvien käsikirjoittaja, ohjaaja ja tuottaja. 

Rossen oli venäjänjuutalaisten maahanmuuttajien poika. Rossen oli nuorena nyrkkeilijä, mutta siirtyi kirjoittamaan näytelmiä. Hänen näytelmänsä käsittelivät yhteiskunnallisia ongelmia, ja hän liittyikin Yhdysvaltain kommunistiseen puolueeseen.

Rossen meni naimisiin 1935. Rossen sai mainetta vuonna 1936 näytelmällään *The Body Beautiful*, jonka seurauksena Warner Bros. tarjosi hänelle paikkaa elokuvien käsikirjoittajana. Seuraavan yhdeksän vuoden aikana hän käsikirjoitti 12 elokuvaa, joista ensimmäinen oli 1937 valmistunut *[[Yön kasvot (vuoden 1937 elokuva)|Yön kasvot]]*. Se palkittiin Venetsian elokuvajuhlilla. Kirjoittamisen ohella Rossen alkoi ohjata elokuvia vuonna 1947.

Rossenin ensimmäinen ohjaus oli *[[Kohtaloa uhmaten]]*, mutta samana vuonna ensi-iltaan tullut *[[Verta ja kultaa]]* nosti Rossenin maineeseen. Rossenin seuraava ohjaus oli *[[Kaikki kuninkaan miehet (vuoden 1949 elokuva)|Kaikki kuninkaan miehet]]*, joka sai parhaan elokuvan Oscar-palkinnon. Rossen oli ehdolla myös parhaan ohjauksen ja parhaan sovitetun käsikirjoituksen palkinnon saajaksi.

Toisen maailmansodan jälkeen House Un-American Activities Committee kiinnostui Rossenista, koska hän oli ollut kommunistipuolueen jäsen. Hän saapui HUAC:in kuulusteluihin vuonna 1951, mutta kieltäytyi paljastamasta muita kommunistisen puolueen jäseniä. Rossen joutui Hollywoodin mustalle listalle, ja hänellä oli seuraavien kahden vuoden aikana vaikeuksia löytää töitä. Hän joutui kuulusteluihin 1953 uudestaan ja paljasti 57 muuta puolueen jäsentä.

Todistuksen jälkeen Rossen sai jatkaa töitään, ja hän käsikirjoitti muun muassa elokuvan *[[Suurkaupungin hait]]*. Siitä Rossen oli Oscar-ehdokkaana kolmessa sarjassa ja sai New York Film Critics Circlen palkinnon parhaasta ohjauksesta.

Rossen sai tähden Hollywood Walk of Famelle vuonna 1960. Hän käsikirjoitti yhteensä 27 elokuvaa, ohjasi kymmenen ja tuotti kuusi. Rossen kuoli 57-vuotiaana vuonna 1966. Hänellä oli kolme lasta.

## Filmografia (ohjaukset)
* *[[Kohtaloa uhmaten]]* 1947 
* *[[Verta ja kultaa]]* 1947 
* *[[Kaikki kuninkaan miehet (vuoden 1949 elokuva)|Kaikki kuninkaan miehet]]* 1949 
* *[[Lumottu kehä]]* 1951 
* *[[Mambo (elokuva)|Mambo]]* 1954 
* *[[Aleksanteri Suuri (elokuva)|Aleksanteri Suuri]]* 1956 
* *[[Aurinkosaari]]* 1957 
* *[[Tie Corduraan]]* 1959 
* *[[Suurkaupungin hait]]* 1961 
* *[[Lilith (elokuva)|Lilith]]* 1964 

## Lähteet
Dookudu

**Dookudu** on vuonna 2011 ilmestynyt intialainen, telugunkielinen elokuva, jonka on ohjannut Sreenu Vaitla. Pääosaroolissa nähdään Mahesh Babu. Elokuva voitti useita palkintoja, mukaan lukien seitsemän Nandi Awards- ja kuusi Filmfare Awards South -palkintoa.

## Juoni
Shankar Narayana (Prakash Raj) on kansan rakastama ideaalisia arvojaan ajava poliitikko. Shankarin unelma on nähdä, että myös hänen poikansa Ajay menestyisi politiikassa. Shankar joutuu kuitenkin tuhoisaan auto-onnettomuuteen ja vaipuu koomaan, kun rekka työntää hänen autonsa rotkoon. Shankarin perhe haluaa suojella Shankaria, ja tämän selviäminen hengissä pidetään salassa.

Neljätoista vuotta myöhemmin Shankarin poika Ajay Kumar (Mahesh Babu) on Mumbaissa työskentelevä, tehtävissään menestynyt poliisi, jolla on kuitenkin pieniä erimielisyyksiä päällikkönsä (Nassar) kanssa. Ajayn tehtävänä on pidättää mafiajohtaja Nayak (Sonu Sood). Salaisella tehtävällä Istanbulissa Ajay nappaa Nayakin veljen Buntyn (Ajaz Khan). Sattumalta paljastuu myös, että Shankarin onnettomuuden takana olikin korruptoitunut, kilpaileva poliitikko Mallesh Yadav (Kota Srinivasa Rao), jolla on yhteyksiä Nayakiin. Istanbulissa Ajay myös rakastuu tapaamaansa Prashanthi-nimiseen turistiin (Samantha Ruth Prabhu), joka paljastuu myöhemmin Ajayn päällikön tyttäreksi.

Yllättäen Shankar herää vuosia kestäneestä koomastaan. Lääkärit kehottavat perhettä välttämään kertomasta Shankarille järkyttäviä tai masentavia uutisia, jotta tämän terveys ei pettäisi. Shankarille ei kerrota onnettomuudesta eikä sen aiheuttajista, ja tehdäkseen isänsä onnelliseksi Ajay uskottelee olevansa menestynyt poliitikko. Hän lavastaa perheen kodin poliittiseksi näyttämöksi ja värvää seuraajikseen näyttelijöitä valehdellen heille, että kyseessä on Shankar Narayanaa käsittelevä tositelevisio-ohjelma. Isänsä vuoksi Ajay myös menee Prasanthin kanssa naimisiin.

Loput elokuvasta kertoo, kuinka Ajay järjestää isänsä kostamaan onnettomuuden aiheuttaneille kilpailijoilleen siten, että isä itse ei kuitenkaan saa tietää.

## Vastaanotto
### Palkinnot ja ehdokkuudet
*Dookudu* voitti paljon palkintoja.

## Rooleissa

## Musiikki
Elokuvan soundtrackin on säveltänyt S. Thaman. Soundtrack-albumin julkaisutilaisuus järjestettiin Hyderabadissa 18. elokuuta 2011.

## Uudelleenfilmatisoinnit
*Dookudusta* on tehty vuonna 2012 ilmestynyt bengalinkielinen uudelleenfilmatisointi *[[Challenge 2]]*. Sen ohjasi Raja Chanda.

## Lähteet

## Aiheesta muualla
* 
*
Pikes Peak International Hill Climb

**Pikes Peak International Hill Climb** (tunnetaan myös nimellä **The Race to the Clouds**) on vuosittainen auto- ja moottoripyöräkilpailu, jossa noustaan Coloradossa sijaitsevan Pikes Peak -vuoren huipulle. Kisassa ajetaan 20 kilometriä pitkä tie, joka vie reitin 2 800 metristä 4 300 metrin korkeuteen. Tiellä on kaikkiaan 156 mutkaa. 

Suomalaisista rallikuskeista Ari Vatanen voitti kisan vuonna 1988 Peugeot 405 T16 -autolla, tehden tuolloin reittiennätyksen. Ari Vatasen ajosta vuoden 1988 kilpailussa on tehty lyhytelokuva *[[Climb Dance]]*.

Vuonna 2013 Sébastien Loeb rikkoi Peugeot 208 T16 -autolla 9 minuutin rajapyykin ajalla 8.13,878. Vatasen ennätys oli ajettu soratiellä ja Loebin asfaltilla.

Nopeimmin 20 kilometrin nousun on ajanut Romain Dumas vuonna 2018 Volkswagen ID R -sähkökilpa-auton prototyypillä ajassa 7 minuuttia ja 57,148 sekuntia. 

## Lähteet

## Aiheesta muualla
*Viralliset sivut
Holger Nystén

**Holger Hakon Nystén** (15. toukokuuta 1905 Vaasa – 1. syyskuuta 1964 Helsinki) oli suomalainen paperiteollisuuden vaikuttaja. Hän oli oppiarvoltaan lakitieteen lisensiaatti. Hän oli Suomen Paperitehtaitten Yhdistyksen apulaisjohtaja 1930–1937, toimitusjohtaja vuodesta 1939 ja johtokunnan puheenjohtaja vuodesta 1946.

Hänen isänsä oli pankinjohtaja Alarik Nystén.

Sota-aikana Nystén isännöi niin sanottua ”Kuusisaaren kolhoosia” eli erästä huvilaa Helsingin Kuusisaaressa. Huvilalla kokoontui ja yöpyi yhteiskunnallisia vaikuttajia, kuten K.-A. Fagerholm, Åke Gartz, Eero A. Wuori, Aleksi Aaltonen, Bruno Aaltonen, Harry Gullichsen sekä Alvar Aalto.

## Lähteet

## Aiheesta muualla
*Kansallisbiografia viitattu 5.4.2013 (maksullinen)
Ayelet Zurer

**Ayelet Zurer** (s. 28. kesäkuuta 1969) on israelilainen näyttelijä. Hänet tunnetaan muun muassa rooleistaan elo­kuvissa *[[Ha-Asonot Shel Nina]],* *[[München (elokuva)|München]]* ja *[[Enkelit ja demonit (elokuva)|Enkelit ja demonit]]*, joista ensimmäisestä hänelle myönnettiin parhaan nais­pää­osan Ophir-palkinto. Zurer voitti Israelin televisio­akatemian palkinnon rooli­suorituksellaan televisio­sarjassa *BeTipul*.

## Valikoitu filmografia

;Elokuvat
* *[[Ha-Asonot Shel Nina]]* (2003)
* *[[München (elokuva)|München]]* (2005)
* *[[Fugitive Pieces]]* (2007)
* *[[Vantage Point – askeleen edellä]]* (2008)
* *[[Enkelit ja demonit (elokuva)|Enkelit ja demonit]]* (2009)
* *[[Darling Companion]]* (2012)
* *[[Man of Steel]]* (2013)
* *[[Ben-Hur (vuoden 2016 elokuva)|Ben-Hur]]* (2016)

;Televisio
* *[[BeTipul]]* (2005)
* *[[Shtisel]]* (2013)
* *[[Bnei Aruba]]* (2013)
* *[[Daredevil (televisiosarja)|Daredevil]]* (2015–2018)
* *[[You (televisiosarja)|You]]* (2021)
* ** (2025–)

## Lähteet

## Aiheesta muualla

* Ayelet Zurer Yahoo! Movies
Säännöt rakkaudelle

**Säännöt rakkaudelle** on Anna Puun kolmannelta, *[[Antaudun (Anna Puun albumi)|Antaudun]]*-studioalbumilta 27. marraskuuta 2012 julkaistu single. Kappaleen ovat säveltäneet Lasse Kurki, Knipi, Jukka Immonen sekä Anna Puu ja sanoittanut Heimo Hatakka. Kappaleelle on tehty myös musiikkivideo, joka julkaistiin 15. tammikuuta 2013. Videon on ohjannut Jukka Immonen ja Lasse Enersen.

”Säännöt rakkaudelle” oli sitä edeltäneen ”Kolme pientä sanaa” -singlen tapaan menestyksekäs, sillä se sijoittui latauslistalla ylimmillään 7. sijalle ja singlelistalla puolestaan 11. sijalle. Kappale oli parhaimmillaan radioiden seitsemänneksi soitetuin kappale tammikuussa 2013.

## Kappaleet
# 

## Listasijoitukset

## Lähteet
Emir Preldžić

**Emir Rille Preldžić** (s. 6. syyskuuta 1987 Zenica) on bosnialaissyntyinen turkkilainen koripalloilija, joka on pelannut vuodesta 2007 lähtien Turkin liigassa.

## Ura
### Seurajoukkueet
Preldžić aloitti koripallon KK Čelikin juniorijoukkeissa ja siirtyi kaudeksi 2004–2005 Triglav Kranjiin, joka pelasi pääsarjatasolla. Hän siirtyi ensimmäistä kertaa ulkomaille heti seuraavalla kaudella ja edusti slovenialaista KD Slovania. Keväällä 2007 Preldžić osallistui Nike Hoop Summitiin ja siirtyi seuraavaksi kaudeksi Fenerbahçeen. Seuran paidassa hän voitti heti ensimmäisellä pelikaudellaan Turkin-mestaruuden.

Fenerbahçen paidassa Preldžić ehti voittaa viisi Turkin-mestaruutta ennen siirtymistään Darüşşafakaan kesällä 2015.

### Maajoukkueet
Preldžić edusti Slovenian alle 20-vuotiaiden maajoukkuetta vuosina 2006–2007. Vuonna 2008 hän pelasi ensimmäistä kertaa Slovenian maajoukkueessa, kun maa karsi paikasta olympiapaikasta vuoden 2008 olympialaisiin. Kesällä 2011 Turkin koripalloliitto ilmoitti, että Preldžić edustaa maata vuoden 2011 EM-kilpailuissa.

## Lähteet

## Aiheesta muualla
*Euroliigan pelaajaprofiili
Alarik Nystén

**Alarik Nystén** (15. kesäkuuta 1875 Joensuu – 12. maaliskuuta 1936 Helsinki) oli suomalainen pankinjohtaja ja Helsingin Osakepankin pääjohtaja.

Alarik Nysténin vanhemmat olivat Joensuun pormestari Johan Alfred Nystén ja Fanny Vilhelmina Holmström. Hän pääsi ylioppilaaksi Joensuun lyseosta 1895 ja opiskeli oikeustiedettä Helsingin yliopistossa. Nystén oli Suomen Pankin palveluksessa 1897–1910 pankin pääkonttorissa Helsingissä sekä pankin sivukonttoreissa Joensuussa, Oulussa, Viipurissa ja Vaasassa. Hän oli sitten Suomen Yhdyspankin Vaasan ja Tampereen konttoreiden toisena johtajana 1910–1916. Hän oli Helsingin Osakepankin johtokunnan jäsen 1916–1921, toimitusjohtajan varamies 1917–1921 ja pääjohtaja 1921–1936, ja hänen aikanaan pankkiin sulautettiin viisi muuta pankkia, joista suurimmat olivat Kauppapankki ja Liittopankki. Näiden fuusioiden ansiosta pankista tuli Suomen kolmanneksi suurin pankki, mutta 1930-luvulla se menetti asemiaan, joskin oli yhä hänen kuollessaan merkittävä pankki. Varsinaisen virkansa ohessa Nystén toimi myös suoritustilaan asetetun Atlas Pankki Oy:n toimitusjohtajana.

Alarik Nystén oli useita vuosia Vaasan Elinkorkolaitoksen kamreerina, kuului Vakuutusosakeyhtiö Wellamon, vuodesta 1924 Suomen Teollisuus-Hypoteekkipankki Oy:n sekä useiden teollisuusyritysten ja kauppa- ja liikeyhtiöiden johtokuntiin. Hän oli Pankkiyhdistyksen hallituksen jäsen vuodesta 1921 ja pörssikomitean jäsenenä vuodesta 1922. Vaasassa asuessaan hän kuului Vaasan kaupunginvaltuustoon ja hoiti muitakin kunnallisia ja muita luottamustoimia Vaasassa.

Alarik Nystén oli naimisissa 1901–1923 Lilly Aurelia Hjulmanin kanssa ja avioeron jälkeen hän meni naimisiin 1923 Ester Elise Björklundin kanssa.

## Lähteet
Zastava 1100

**Zastava 1100** (myös *Zastava Skala* tai *[[Yugo]] Skala*, Suomessa aluksi *Zastava 101*, sitten Zastava 1100 ja 1980-luvulla *Fiat 128 Z*) on henkilöauto, jota valmistettiin Jugoslaviassa 1970-luvun lopulta 1980-luvulle.

Zastava 1100 oli Fiat 128:n lisensoitu versio. Autoa myytiin myös Suomessa vuosina 1972–1975 nimellä Zastava 101 ja sitten nimellä Zastava 1100. Se oli hankintahinnaltaan hyvin edullinen, mutta samalla myös viimeistelyltään heikko. Teknisesti auto ei Fiatin Italiassa valmistamasta sisarmallistaan eronnut. Vuonna 1981 Zastava 1100, jota myytiin Suomessa nimellä Fiat 128 Z, maksoi 27&nbsp;900 markkaa, kun sisarmalli Fiat 128:n hinta oli 35&nbsp;900 markkaa ja kooltaan pienemmän Fiat 127:n hinta 29&nbsp;400 markkaa.

*Helsingin Sanomien* Matti Jansson kirjoitti vuonna 1979 tästä ”unohdetusta itäautosta”, että pieni kulutus, ajo-ominaisuudet ja kohtuulliset tilat tekevät siitä miellyttävän tuttavuuden. Hänestä vastaavaa Fiatia heikompi viimeistelytasokin on helppo hyväksyä, kun rahaa säästyy 11 tuhatta markkaa eli noin 40 prosenttia Fiatin hinnasta.

## Lähteet
* Kojo, Pauli (päätoim.) et al: *Mitä-Missä-Milloin – Kansalaisen Vuosikirja 1978*. Helsinki: Otava, 1977 (ao. artikkelin, s. 313 laatinut Jyrki Leskinen) 

### Viitteet

## Aiheesta muualla

* Autoblog: 2008 Belgrade Auto Show: Zastava Skala 55 (a.k.a. the Yugo)
* (Zastava-Yugo Automobili)
Mika Huovila

**Mika Kalervo Huovila** (s. 13. marraskuuta 1958 Jyväskylä) on suomalainen juristi ja 1. huhtikuuta 2013 alkaen korkeimman oikeuden jäsen eli oikeusneuvos. 

Huovila valmistui oikeustieteen kandidaatiksi vuonna 1983 ja oikeustieteen lisensiaatiksi 1999. Oikeustieteen tohtoriksi hän väitteli vuonna 2003. Varatuomarin arvon hän sai vuonna 1984. 

Huovila on toiminut Itä-Suomen hovioikeuden viskaalina vuosina 1985–1990 ja Iisalmen raastuvanoikeuden ja maistraatin sivutoimisena oikeusneuvosmiehenä vuosina 1985–1990. Rantasalmen tuomiokunnan käräjätuomarina hän on toiminut vuosina 1991–1993 ja Savonlinnan käräjäoikeuden käräjätuomarina 1993–2010. Korkeimman oikeuden esittelijäneuvoksena hän toimi vuosina 2006–2010. 

Korkeimman oikeuden jäseneksi hänet nimitettiin Vaasan hovioikeuden hovioikeudenlaamannin virasta, jossa hän on toiminut vuosina 2010–2013. 

## Julkaisuja
* *Periaatteet ja perustelut.* (Väitöskirja.) Suomalainen lakimiesyhdistys, 2003. 

## Lähteet

## Aiheesta muualla
*Henkilötiedot korkeimman oikeuden sivuilla.
Srihari

**Raghumudri Sri Hari** eli **Srihari** (15. elokuuta 1964 Mumbai, Maharashtra, Intia – 9. lokakuuta 2013 Mumbai, Maharashtra, Intia) oli intialainen näyttelijä, joka näytteli erityisesti rooleja telugunkielisissä elokuvissa.

## Yksityiselämä
Sriharin puoliso oli Disco Shanti. Heillä oli kaksi poikaa ja neljän kuukauden ikäisenä kuollut tytär. Sriharin pojista nuoremmalla Meghamshilla on rooli Sriharin elokuvassa *[[Bhairava (elokuva)|Bhairava]]*.

## Ura
Srihari aloitti elokuvauransa sijaisnäyttelijänä Tollywood-elokuvien taistelukohtauksissa, minkä jälkeen hän onnistui saamaan joitain antagonistin rooleja. Hänen ensimmäinen elokuvansa oli vuonna 1986 valmistunut *[[Brahmanaidu]]*. Ensimmäisen kerran Srihari esitti pääosaroolia vuonna 1999 elokuvassa *[[Police (elokuva)|Police]]*.

Vuoden 2005 elokuvassa *[[Nuvvostanante Nenoddantana]]* esittämästään sivuosaroolista Srihari sai parhaan miessivuosan Filmfare Awards South- ja Nandi Awards -palkinnot. Uransa loppupuolella hän näytteli tärkeissä sivuosarooleissa esimerkiksi sellaisissa elokuvissa kuin *[[Magadheera]]*, *[[Brindavanam]]* ja *[[Zanjeer (vuoden 2013 elokuva)| Thoofan]]*.

Srihari kuoli 9. lokakuuta 2013 maksasyöpään mumbailaisessa sairaalassa. Kuollessaan häneltä jäi kesken roolin näytteleminen Prabhu Devan hindinkieliseen elokuvaan *[[R… Rajkumar]]*.

## Lähteet

## Aiheesta muualla
*
Harry Beaumont

**Harry Beaumont** (10. helmikuuta 1888 Abilene, Kansas – 22. joulukuuta 1966 Santa Monica, Kalifornia) oli yhdysvaltalainen elokuvaohjaaja, näyttelijä, kirjoittaja ja tuottaja. Hän ohjasi urallaan 100 elokuvaa ja näytteli 92:ssa. 

Hänen tunnetuin työnsä oli elokuvamusikaali *[[Broadwayn sävel]]*, josta hän oli ehdolla parhaan ohjauksen Oscar-palkinnon saajaksi. Elokuva voitti kuitenkin parhaan elokuvan Oscar-palkinnon.

## Lähteet
Irving Cummings

**Irving Cummings** (9. lokakuuta 1888 New York, New York – 18. huhtikuuta 1959 Los Angeles, Kalifornia), syntymänimeltään **Irving Caminsky** , oli yhdysvaltalainen näyttelijä, ohjaaja, käsikirjoittaja sekä tuottaja. Hän ohjasi urallaan 80 elokuvaa, näytteli 142:ssa, oli tuottamassa kahtatoista ja oli kirjoittamassa seitsemää. 

Hänen tunnetuin ohjauksensa oli romanttinen western-elokuva *[[In Old Arizona]]*, josta hän oli ehdolla parhaan ohjauksen Oscar-palkinnon saajaksi. Elokuva oli ehdolla kolmessa muussa kategoriassa, muun muassa parhaaksi elokuvaksi, mutta voitti lopulta yhden Oscarin. Palkinnon voitti parhaasta pääosasta Warner Baxter.

Cummings meni vuonna 1917 naimisiin näyttelijä Ruth Cummingsin kanssa ja he olivat aviossa aina Irvingin kuolemaan saakka. Heidän poikansa, Irving Cummings Jr., oli käsikirjoittaja.

## Lähteet

## Aiheesta muualla

*
Intimacy

**Intimacy** voi tarkoittaa ainakin seuraavia:

* *Intimacy*, Hanif Kureishin romaani vuodelta 1998; julkaistu suomeksi kirjassa *[[Lähtö ja neljä muuta tarinaa]]*
* *[[Intimacy (vuoden 2001 elokuva)|Intimacy]]*, Kureishin romaaniin pohjautuva Patrice Chéreaun elokuva vuodelta 2001
* *[[Intimacy (Bloc Partyn albumi)|Intimacy]]*, Bloc Party -yhtyeen musiikkialbumi vuodelta 2008
* *[[Intimacy (Dean Jamesin albumi)|Intimacy]]*, Dean Jamesin musiikkialbumi vuodelta 1997.